钦定古今图书集成/明伦汇编/闺媛典/第203卷 > 戴彬妻李氏
## 钦定古今图书集成/明伦汇编/闺媛典/第203卷 > 戴彬妻李氏

按《凤阳县志》：“李氏，皇陵卫镇抚李珍长女，百户戴彬
妻。彬旧有痨疾，氏易簪珥为治，药必亲尝。及危笃，吁
天愿以身代。彬亡，氏年二十五，遗孕七月，扶柩痛哭，
三日不食。亲邻苦劝，方进糜粥。越三月，生绍引。舅姑
年八十，无三尺童仆，家计寥落，工纺绩以延岁月。万
历十九年病亡，年七十。奉诏旌表。绍引以征倭死难。”